**คู่มือสำหรับประชาชน**

**การขออนุญาตเคลื่อนย้ายอาคาร**

หน่วยงานที่รับผิดชอบ: เทศบาลตำบลนาสาร อำเภอพระพรหม จังหวัดนครศรีธรรมราช

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**๑. ชื่อกระบวนงาน**: การขออนุญาตเคลื่อนย้ายอาคาร

**๒. หน่วยงานเจ้าของกระบวนงาน:** เทศบาลตำบลนาสาร อำเภอพระพรหม จังหวัดนครศรีธรรมราช

**๓.ประเภทของงานบริการ:** กระบวนงานบริการที่ให้บริการในส่วนภูมิภาคและส่วนท้องถิ่น (กระบวนงานบริการที่เบ็ดเสร็จในหน่วยเดียว)

**๔. หมวดหมู่ของงานบริการ:** อนุญาต/ออกใบอนุญาต/รับรอง

**๕. กฎหมายที่ให้อำนาจการอนุญาต หรือที่เกี่ยวข้อง พ.ร.บ.ควบคุมอาคาร พ.ศ.๒๕๒๒ และที่แก้ไขเพิ่มเติม**

**๗.พื้นที่ให้บริการ เขตเทศบาลตำบลนาสาร**

**๘. กฎหมายข้อบังคับ/ข้อตกลงที่กำหนดระยะเวลา** พระราชบัญญัติควบคุมอาคาร พ.ศ. 2522 กฏกระทรวงข้อบัญญัติท้องถิ่น และประกาศกระทรวงมหาดไทยที่ออกโดยอาศัยอำนาจตามพระราชบัญญัติควบคุมอาคาร พ.ศ. 2522

**๙.ระยะเวลาที่กำหนดตามกฎหมาย / ข้อกำหนด ฯลฯ** 45 วัน

 **ช่องทางการให้บริการ**

 ***สถานที่ให้บริการ*** *กองช่างเทศบาลตำบลนาสาร อำเภอพระพรหม จังหวัดนครศรีธรรมราช*

 ***ระยะเวลาเปิดให้บริการ*** *เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น.*

1. **หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต**

มาตรา 21 ผู้ใดจะก่อสร้าง ดัดแปลง หรือเคลื่อนย้ายอาคาร ต้องได้รับใบอนุญาตจากเจ้าพนักงาน
ท้องถิ่น หรือแจ้งต่อเจ้าพนักงานท้องถิ่น และดำเนินการตามมาตรา 39 ทวิ

มาตรา 25 ในกรณีที่เป็นการยื่นคําขอรับใบอนุญาต ให้เจ้าพนักงานท้องถิ่นตรวจ พิจารณาและออกใบอนุญาต หรือมีหนังสือแจ้งคําสั่งไม่อนุญาตพร้อมด้วยเหตุผล ให้ผู้ขอรับ ใบอนุญาตทราบภายในสี่สิบห้าวันนับแต่วันที่ได้รับคําขอ

 ในกรณีมีเหตุจําเป็นที่เจ้าพนักงานท้องถิ่นไม่อาจออกใบอนุญาต หรือยังไม่อาจมี คําสั่งไม่อนุญาตได้ภายในกําหนดเวลาตามวรรคหนึ่ง ให้ขยายเวลาออกไปได้อีกไม่เกินสองคราว คราวละไม่เกินสี่สิบห้าวัน แต่ต้องมีหนังสือแจ้งการขยายเวลาและเหตุจําเป็นแต่ละคราวให้ผู้ขอรับ ใบอนุญาตทราบก่อนสิ้นกําหนดเวลาตามวรรคหนึ่ง หรือตามที่ได้ขยายเวลาไว้นั้น แล้วแต่กรณ**ี**

 ในกรณีที่เจ้าพนักงานท้องถิ่นออกใบอนุญาตหรือมีคําสั่งไม่อนุญาตให้เจ้าพนักงานท้องถิ่นแจ้งให้ผู้ขอรับใบอนุญาตทราบโดยไม่ชักช้า

1. **ขั้นตอน ระยะเวลา และส่วนงานที่รับผิดชอบ**

| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการภายใน** | **ส่วนงาน / หน่วยงานที่รับผิดชอบ**  | **หมายเหตุ** |
| --- | --- | --- | --- | --- | --- |
| 1) | การตรวจสอบเอกสาร | ยื่นขออนุญาตเคลื่อนย้ายอาคาร พร้อมเอกสาร |  ๑๐ วัน | กองช่างเทศบาลตำบลนาสารอำเภอพระพรหมจ.นครศรีธรรมราช |  |
|  2) | การพิจารณา | เจ้าพนักงานท้องถิ่นตรวจพิจารณาเอกสารประกอบการขออนุญาต | ๑๐ วัน | กองช่างเทศบาลตำบลนาสารอำเภอพระพรหมจ.นครศรีธรรมราช |  |
| 3) | การพิจารณา | เจ้าพนักงานท้องถิ่นดำเนินการตรวจสอบการใช้ประโยชน์ที่ดินตามกฎหมายว่าด้วยการผังเมืองตรวจสอบสถานที่ก่อสร้างจัดทำผังบริเวณแผนที่สังเขปตรวจสอบกฎหมายอื่นที่เกี่ยวข้อง เช่น ประกาศกระทรวงคมนาคม เรื่องเขตปลอดภัยในการเดินอากาศ เขตปลอดภัยทางทหาร ฯ และ พรบ.จัดสรรที่ดิน ฯ | ๑๐ วัน |  กองช่างเทศบาลตำบลนาสารอำเภอพระพรหมจ.นครศรีธรรมราช |  |
| 4) | การลงนาม/คณะกรรมการมีมติ | เจ้าพนักงานท้องถิ่นตรวจพิจารณาแบบแปลนและพิจารณาออกใบอนุญาต (อ.1) และแจ้งให้ผู้ขอมารับใบอนุญาตเคลื่อนย้ายอาคาร (น.1) | ๑๕ วัน |  กองช่างเทศบาลตำบลนาสารอำเภอพระพรหมจ.นครศรีธรรมราช |  |

**ระยะเวลาดำเนินการรวมภายใน** 45 วัน

1. **งานบริการนี้ ผ่านการดำเนินการลดขั้นตอน และระยะเวลาปฏิบัติราชการมาแล้ว**

ยังไม่ผ่านการดำเนินการลดขั้นตอน

1. **รายการเอกสารหลักฐานประกอบการยื่นคำขอ**

**15.1) เอกสารยืนยันตัวตนที่ออกโดยหน่วยงานภาครัฐ**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | บัตรประจำตัวประชาชน | - | ๑ | 1 | ฉบับ | (กรณีบุคคลธรรมดา) |
| 2) | หนังสือรับรองนิติบุคคล | - |  - | 1 | ชุด | (กรณีนิติบุคคล) |

**15.2) เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | คำขออนุญาตเคลื่อนย้ายอาคาร (แบบ ข. 2) | - | 1 | - | ชุด | - |
| 2) | โฉนดที่ดิน น.ส.3 หรือ ส.ค.1 ขนาดเท่าต้นฉบับทุกหน้า พร้อมเจ้าของที่ดินลงนามรับรองสำเนาทุกหน้า กรณีผู้ขออนุญาตไม่ใช่เจ้าของที่ดินต้องมีหนังสือยินยอมของเจ้าของที่ดินให้เคลื่อนย้ายอาคารไปไว้ในที่ดิน | - | - | 1 | ชุด | - |
| 3) | กรณีที่มีการมอบอำนาจ ต้องมีหนังสือมอบอำนาจติดอากรแสตมป์ 30 บาท พร้อมสำเนาบัตรประจำตัวประชาชน สำเนาทะเบียนบ้าน หรือหนังสือเดินทางของผู้มอบและผู้รับมอบอำนาจ | - | 1 | - | ชุด | - |
| 4) | หนังสือมอบอำนาจเจ้าของที่ดิน (กรณีผู้ขออนุญาตไม่ใช่เจ้าของที่ดิน) | - | 1 | - | ชุด | - |
| 5) | สำเนาบัตรประชาชนและสำเนาทะเบียนของผู้มีอำนาจลงนามแทนนิติบุคคลผู้รับมอบอำนาจเจ้าของที่ดิน (กรณีนิติบุคคลเป็นเจ้าของที่ดิน) | - | 1 | ๑ | ชุด | - |
| 6) | หนังสือรับรองของสถาปนิกผู้ออกแบบพร้อมสำเนาใบอนุญาตเป็นผู้ประกอบวิชาชีพสถาปัตยกรรมควบคุม (กรณีที่เป็นอาคารมีลักษณะ ขนาดอยู่ในประเภทวิชาชีพสถาปัตยกรรมควบคุม) | - | 1 | - | ชุด | - |
| 7) | หนังสือรับรองของวิศวกรผู้ออกแบบพร้อมสำเนาใบอนุญาตเป็นผู้ประกอบวิชาชีพวิศวกรรมควบคุม (กรณีที่เป็นอาคารมีลักษณะ ขนาดอยู่ในประเภทวิชาชีพวิศวกรรมควบคุม) | - | 1 | - | ชุด | - |
| 8) | แผนผังบริเวณ แบบแปลนและรายการประกอบแบบแปลน | - | 5 | - | ชุด | - |
| 9) | รายการคำนวณโครงสร้าง พร้อมลงลายมือชื่อ เลขทะเบียนของวิศวกรผู้ออกแบบ | - | 1 | - | ชุด | - |
| 10) | หนังสือแสดงความยินยอมของผู้ควบคุมงาน (แบบ น. 4) (กรณีที่เป็นอาคารมีลักษณะ ขนาดอยู่ในประเภทวิชาชีพวิศวกรรมควบคุม) | - | 1 | - | ชุด | - |
| 11) | หนังสือแสดงความยินยอมของผู้ควบคุมงาน (แบบ น. 4) (กรณีที่เป็นอาคารมีลักษณะ ขนาดอยู่ในประเภทวิชาชีพสถาปัตยกรรมควบคุม) | - | 1 | - | ชุด | - |

1. **ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม**  |
| --- | --- | --- |
| 1) | **ค่าธรรมเนียมการการขออนุญาตเคลื่อนย้ายอาคาร**ฉบับละ | ๑๐ |

1. **ช่องทางการร้องเรียน**

|  |  |
| --- | --- |
|  | **๖.๑ ช่องทางการร้องเรียน** เทศบาลตำบลนาสาร อำเภอพระพรหม จังหวัดนครศรีธรรมราช(1. ทางอินเทอร์เน็ต (http://www.nasan.go.th)ทางโทรศัพท์ (๐๗๕ ๗๖๓๒๖๕-๖ โทรสารต่อ ๒๐๓) |
|  | **๖.๒ ช่องทางการร้องเรียน** จังหวัดอื่นๆ ร้องเรียนต่อผู้ว่าราชการจังหวัด(ผ่านศูนย์ดำรงธรรมประจำจังหวัด ทุกจังหวัด) |
|  | **๖.๒ ช่องทางการร้องเรียน** ศูนย์บริการประชาชน สำนักปลัดสำนักนายกรัฐมนตรี( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300) |

1. **ตัวอย่างแบบฟอร์ม**

|  |  |
| --- | --- |
|  | -รับแบบคำขอเคลื่อนย้ายอาคาร แบบ ข ๒ ณ ทต.นาสาร |